Die queen se mense sê hulle werk ’n deal uit oor hoe om die oorgangsperiode moeitevry en soomloos te maak.
Kaantie is hulle diep die hel in vir die twee wat sonder konsultasie die aankondiging eers op hulle amptelike webtuiste gemaak het.
Feit is – Harry tree op in belang van sy familie. Hy wil nie hê sy vrou moet dieselfde paadjie loop as sy ma nie.
Met Harry en Meghan se troue het die belangstelling in die koningshuis en die monarg weer vlam gevat. (Haai, die gogo ry nog haar eie kar en sy is al oor die 90!)
Terwyl Engeland sukkel om sy Brexit-ooreenkoms met die Europese Unie in plek te kry, is Megxit ’n gerieflike slaansak.
Die jonger Britte, noem hulle maar die millennials, verstaan die paartjie se besluit om ’n lewe buite die koningshuise te wil skep.
Die ouer, konserwatiewes beskou dit egter as verraad. Hoe kan hulle hulle rug so op die queen draai? (Dit is hoeka die konserwatiewes wat so geteem het vir ’n Brexit, maar nou wil hulle moan).